ราคาทองคำและSilver ผันผวนอย่างมากในสัปดาร์ที่แล้ว
ในสัปดาห์ที่ผ่านมาเราจะเห็นความผันผวนของราคาทองคำปรับตัวขึ้น
21 ส.ค. 2554

ในสัปดาห์ที่ผ่านมาเราจะเห็นความผันผวนของราคาทองคำปรับตัวขึ้น
โดย...นพ.กฤธรัตน์ หิรัณยศิริ
และลงตลอดเวลาวันละกว่า 200-300 บาท โดยที่ราคาทองคำเปิดตลาดต้นสัปดาห์กับปลายสัปดาห์ดูจะราคาใกล้เคียงเดิม คือสูงกว่าสัปดาห์ที่แล้วเพียงเล็กน้อย เราจะเห็นได้ว่าในเวลาทำการ คือ วันจันทร์ศุกร์ราคาทองคำกลับมีการแกว่งตัวขึ้น และลงโดยตลอด บางวันปรับตัวสูงขึ้น 200 บาท บางวันปรับตัวลดลง 300-400 บาทต่อบาททองคำ ตลาดยังมีความสนใจอยู่ในภาวะหนี้สินของฝั่งยุโรป โดยเฉพาะอย่างยิ่งในประเทศกรีซ โปรตุเกส และไอร์แลนด์ ซึ่งเป็นประเด็นที่ทำให้ค่าเงินยูโรปรับตัวอ่อนค่าลงตลอดเวลา แล้วก็เป็นตัวผลักดันให้นักลงทุนหันเข้าหาค่าเงินดอลลาร์ในฐานะ Save Haven ทำให้เงินดอลลาร์เองปรับตัวแข็งค่าขึ้นในสัปดาห์ที่แล้วเมื่อเทียบกับเงินยูโร ซึ่งในสัปดาห์นี้ก็จะมีการประชุมพูดคุยกันระหว่างรัฐมนตรีคลังยุโรปในวันอังคาร และใน IMF และทีมเศรษฐกิจของ GGB ซึ่งน่าจะมีคำแถลงของ IMF ออกมาในสัปดาห์หน้า 
ซึ่งในสัปดาห์หน้ายังคาดว่าราคาทองคำ และ Silver ยังมีการแกว่งตัวแบบไร้ทิศทางเช่นสัปดาห์ก่อน โดยที่นักลงทุนคงจะต้องจับตาดูตัวเลขยอดสร้างบ้านใหม่ในเดือน เม.ย. รวมทั้งยอดการขายปลีกของบริษัทต่างๆ เช่น Wall Mart เราคาดว่าในสัปดาห์หน้าราคาทองคำก็ยังคงแกว่งในทั้งทิศทางขาขึ้นและขาลง ซึ่งเป็นการเคลื่อนตัวของสินค้าไปตามกระแสของค่าเงิน ที่จะเห็นการแกว่งของเงิน US Dollar เมื่อเทียบกับเงินยูโรเช่นเดียวกัน เริ่มมีการพูดมากขึ้นในเรื่องของ QE 2 ที่จะสิ้นสุดลงในเดือน มิ.ย.นี้ ว่าทางเฟดจะหยุดมาตรการนี้หรือไม่อย่างไร ซึ่งถ้าหยุดก็จะเป็นเจ้าแรกที่จะนำไปสู่การปรับระบบทางการเงินให้เข้าสู่ระบบปกติของอเมริกา แต่อย่างไรก็ตาม ก็ยังคาดว่าเฟดจะยังคงอัตราดอกเบี้ยในระดับต่ำได้ 0% ต่อไปจนถึงปี 2012 นักวิเคราะห์บางรายมองว่าราคาของสินค้าทองคำอาจจะเคลื่อนไปในทิศทาง Side Way ทิศทางนี้ระยะหนึ่งในช่วงฤดูร้อน โดยที่ตัวเลข Consumer Sentiment เมื่อวันศุกร์ที่ผ่านมาออกมาดีอย่างมาก ในรอบ 3 เดือน รวมทั้งผู้บริโภคเองมีการมองภาพรวมของตลาดที่ดีขึ้นในตลาดการจ้างงานอย่างมาก 
วิเคราะห์ราคาทองคำทางเทคนิค
ราคาทองคำปรับตัวลดลงอย่างรุนแรงในคืนวันศุกร์หลังจากประกาศตัวเลข GPI ที่ออกมาสูงขึ้นตามคาด บ่งชี้ให้เห็นถึงภาวะเงินเฟ้อที่คืบคลานเข้ามาในตลาดอเมริกา โดยมีแรงเทขายอย่างหนาแน่นจนทำให้ราคาทองคำในช่วงเช้าที่อยู่สูงกว่าระดับ 1,510 เหรียญสหรัฐ ร่วงหลุดลงมาต่ำกว่า 1,500 เหรียญสหรัฐอีกครั้งหนึ่ง และลงไปทดสอบแนวรับด้านล่างที่ 1,480 เหรียญสหรัฐ ก่อนที่จะดีดตัวขึ้นมาปิดที่ 1,493 เหรียญสหรัฐ ในเชิงเทคนิคราคาทองคำยังทรงตัวอยู่ต่ำกว่าเส้นค่าเฉลี่ยโดยทั่วไป 
ซึ่งจะเห็นได้ว่าเส้นค่าเฉลี่ยอยู่ที่ระดับ 1,505-1,511 เหรียญสหรัฐ เรายังคาดว่าราคาทองคำน่าจะแกว่งเป็นช่วงกว้างระหว่าง 1,480-1,510 เหรียญสหรัฐในสัปดาห์หน้า เพื่อที่จะรอความชัดเจนของการแถลงภาวะเศรษฐกิจของยูโรโซน โดย IMF ว่าจะเข้าช่วยเหลือกันอย่างไร อันจะทำให้เกิดการแกว่งตัวในทิศทางขาลงและขึ้นสลับกัน 
คำแนะนำสำหรับนักลงทุนทั่วไปที่อยู่ในตลาดในช่วงที่มีความผันผวนก็คือ 
1.พยายามลดสถานการณ์ถือครองในช่วงที่ตลาดไม่มีความแน่นอน และกระจายความเสี่ยงออกไปสู่สินทรัพย์อื่นบ้าง รวมทั้งอาจจะถือครองเป็นเงินสดเพื่อรอความชัดเจนของทิศทางราคา 
2.คือการปรับกลยุทธ์ในลักษณะของการชะลอการลงทุนลง และเข้าซื้อเฉพาะเมื่อราคาอ่อนตัวและขายเมื่อราคาปรับตัวสูงขึ้น และสุดท้าย คือถ้าไม่แน่ใจในทิศทางโดยภาพรวมเลยควรรออยู่นอกตลาดเสียก่อนเป็นการพักเหนื่อยระหว่างการลงทุนก็จะดูเป็นกลยุทธ์ที่ดี 
Silver Futures กำลังจะเข้ามาซื้อขายในตลาด TFEX แห่งประเทศไทยในวันที่ 20 มิ.ย.นี้แล้ว ซึ่งคาดว่าจะเป็นสินค้าที่น่าสนใจอย่างยิ่ง สำหรับนักลงทุนที่ชอบการเก็งกำไร โดยหลักคิดพื้นฐานทั่วไปจะคล้ายคลึงกับ Gold Futures เพียงแต่ว่า Silver จะมีการผันผวนของราคาอย่างมากในการซื้อขายระหว่างวัน คล้ายกับหุ้นทีเดียว บางวันราคา Silver ปรับตัวสูงขึ้น 57% และบางวันในช่วง 2 สัปดาห์ที่ผ่านมาก็มีโอกาสปรับตัวตกลงไป 710% เช่นเดียวกัน นั่นหมายความว่า นักลงทุนคงต้องเตรียมความพร้อมให้มากเกี่ยวกับเครื่องมือการลงทุน ไม่ว่าจะเป็นระบบ Computer ที่จะส่งคำสั่งซื้อขาย รวมทั้งการศึกษาการใช้คำสั่งชนิด Stop Order ซึ่งดูคนไทยจะใช้คำสั่งนี้น้อยมาก และใช้กันยังไม่ค่อยเป็น ทั้งๆ ที่จะมีประโยชน์สูงสุด ถ้านักลงทุนได้ศึกษาและทดลองใช้ MTS Gold Futures พร้อมด้วย Selling Agent 18 แห่งทั่วไทย มีความพร้อมอย่างยิ่งที่จะรองรับการซื้อขาย Silver Futures รวมทั้งการขยายเวลาซื้อขายไปจนถึง 4 ทุ่มครึ่ง ซึ่งจะเริ่มขึ้นแล้วในวันที่ 20 มิ.ย.นี้ โดยได้เตรียมความพร้อมในทุกๆ ด้านสำหรับบุคลากร Software Hardware รวมทั้งระบบการจัดส่งซื้อขาย นอกจากนี้เรายังได้พัฒนาระบบไปยังคำสั่งซื้อขายทองคำ Online ในขนาดเล็กลง คือ 5 บาท และ 10 บาท ซึ่งน่าจะสามารถ Set ระบบได้ในปลายเดือน พ.ค.นี้ เพื่อรองรับนักลงทุนรายย่อยเพื่อต้องการสะสมทองคำให้มากขึ้น จะเพิ่มความสะดวกสบายในการซื้อขายอย่างเต็มตัว สนใจติดต่อ Call Center ได้ที่หมายเลข 022225959